Document ID: /roh_data/filtered/fineweb-2-filterrobots_roh.jsonl.gz/31911

La Frantscha aveva clamà a questa sesida per reagir sin las pannas ch'i ha dà l'ultim temp en il cumbat cunter il terrorissem.
Entras las controllas sistematicas e permanentas duain vegnir chattads en l'avegnir burgais europeics ch'èn viagiads sco cumbattants dal Dschihad en la Siria u l'Irac e che returnan. Er l'islamist beltg Abdelhamid Abaaoud, il planisader ed organisatur supponì da las attatgas a Paris, è stà en la Siria e lura viagià tras l'Europa.
La mesemna è Abaaoud mort tar ina razzia da la polizia a Saint-Denis, in quartier da Paris. Atgnamain avev'ins quintà che Abaaoud saja en la Siria. Il minister da l'intern franzos Bernard Cazeneuve ha planschì che la Frantscha n'haja gì naginas infurmaziuns da las autoritads d'auters pajais da l'UE che l'islamist saja viagià tras l'Europa.
RR novitads 07:00